અહીં અનુકૂળતા હતી એટલે ઉત્તર ભારત સાથે સરખામણી થઈ. પણ થોડા વખત પહેલાં જ જાહેરાત થઈ કે હવે નવી હિરોઈન પસંદ થઈ ગઈ છે. હિરોઈનનું નામ છે દિશા પટ્ટણી. પહેલાં તો દિશા પટ્ટણીની પસંદગીના વખાણ થયાં. દિશા સારી હિરોઇન છે. જુઓ તેણે ધોનીની બાયોપિકમાં કામ કર્યું હતું. આ ઉપરાંત એક તેલુગુ ફિલ્મ લોફર પણ કરેલી જ છે વળી. પણ કંઈ જામ્યું નહીં. ધોની ક્રિકેટર હોવાથી તેનું નામ જાણીતું, પણ તે સિવાય હિન્દી ફિલ્મોની હિરોઈનોમાં કંઈ દક્ષિણના દર્શકોને રસ પડે નહીં. એટલે હવે કન્ટ્રોવર્સી ચલાવાઈ છે. કેટલાંક લેખકો પાસે એવું લખાવાયું છે કે દિશા પટ્ટણી સંઘમિત્રા જેવી આઠમી સદીની જાજરમાન રાજકુંવરીનું પાત્ર કેવી રીતે કરી શકે. તમિલ નારીનું પાત્ર એક ઉત્તર ભારતની હિરોઈન કરશે? એક હિન્દીભાષી હિરોઈન તમિલ પાત્ર કરશે? કેવી રીતે પાત્રને ન્યાય મળશે?